Bie op 'n ruim huis in spogbuurt | Netwerk24
'n Ruim huis in die spogbuurt Drie Riviere in Vereeniging word vroeg volgende week deur Park Village Auctions (PVA) op 'n openbare veiling verkoop.
Die huis het 'n portaal, 'n sitkamer met 'n kaggel, 'n eetkamer, 'n TV-kamer en onthaal-area, 'n kombuis met 'n opwaskamer, vier slaapkamers en drie badkamers, waarvan twee en suite is.
Dié ruim huis in Drie Riviere in Vereeniging word op 'n veiling verkoop. Die eiendom het ook 'n eenslaapkamerwoonstel wat 'n bykomende inkomste kan verdien.
Buite is 'n motorhuis met plek vir drie voertuie, huiswerkerverblyf met 'n badkamer, 'n swembad en 'n toegeruste boorgat.
Die huis op 'n erf van 2 309 m² het ook 'n woonstel met die potensiaal om 'n ekstra inkomste te verdien.
Die woonstel het 'n slaapkamer, 'n badkamer en 'n kombuis.
Jaco du Toit van PVA, sê die eiendom is naby genoeg aan Johannesburg, Sandton en Pretoria om daagliks na 'n werkplek te pendel en tog ver genoeg van die stad se gedruis.
"Die woonstel kan aan 'n permanente huurder verhuur word of selfs as 'n vakansie-blyplek in spitsvakansietye."
Drie Riviere is naby aan die Vaalrivier en twee van die rivier se belangrike syriviere en 'n gewilde naweekwegbreek-plek vir bootvaarte, staptogte en ander aktiwiteite.
Dit maak die huis ideaal vir avontuurlustiges, of dié wat naby aan die natuur wil woon.
Die veiling word op 15 Julie om 12:00 op die perseel te Severn-rylaan 1, Drie Riviere, Vereeniging, gehou.
Vir meer besonderhede skakel gerus vir PVA by 011 789 4375 of besoek die webwerf by www.parkvillageauctions.co.za.